Շանտաժ է. Պողոսյանը` «Զվարթնոցի» հին շենքը պահպանելուց հրաժարվելու վերաբերյալ կոնցեսիոների հայտարարության մասին - Պանորամա | Հայաստանի նորություններ
Մշակույթ 16:37 03/10/2013
«Արմենիա» միջազգային օդանավակայաններ» ընկերության հայտարարությունը, թե իրենք ռեսուրսներ չեն տրամադրի «Զվարթնոց» օդանավակայանի հին (կլոր) շենքի պահպանման համար, ինչպես նաև պատասխանատվություն չեն կրի որևէ վթարի դեպքում, Երևանի քաղաքապետարանի քաղաքաշինության և ճարտարապետության հանձնաժողովի նախագահ Հրաչ Պողոսյանը համարում է շանտաժ:
«Իրենք պարտավոր են պահպանել: Դա շանտաժի մի ձև է, որպեսզի ստիպեն, որ մարդիկ ասեն` հա, դե որ չես կարողանում պահպանել… Պարտավոր ես պահպանել, վերջացավ, գնաց: Պետությունն էլ պարտավոր է պահպանել, վարձակալողը կամ սեփականատերը` նույնպես: Որևէ շանտաժի պետք չէ տրվել»,- Panorama.am-ի թղթակցի հետ զրույցում ասաց ճարտարապետը:
Նա ընդգծեց, որ եթե հանկարծ այդ շենքը փլուզվի, մեղավորն իրենք են: «Ո՞նց կարելի է այդպես: Եթե պետությունն իր սեփականությունը վարձակալությամբ տվել է մեկին, հիմա այդ մեկն ասում է` փլվում է քո շենքը: Է փլվո՞ւմ է, սարքի, բա ինչո՞ւ ես վարձակալել: Պետք է պետությունը նստի, պայմանագիրը կետ առ կետ նայի, որ եթե ժամանակից շուտ դու հրաժարվում ես քո վարձակալած շենքից, ուրեմն պիտի տույժեր տաս, ըստ երևույթին: Ինչ-որ բան պիտի արվի: Ինչի՞ համար են այդքան ժամանակով տվել, մնացած տարիների համար իրենք պատասխանատո՞ւ են, թե` ոչ: Այ քեզ բան, այդ ի՞նչ վարվելակերպ է, չեմ հասկանում»,- եզրափակեց Հրաչ Պողոսյանը:
Նշենք, որ կոնցեսիոները այս հայտարարությունը տարածել էր այն բանից հետո, ինչ ՀՀ Հանրային Խորհրդի ֆինանսաբյուջետային և տնտեսական հարցերով հանձնաժողովի ավիացիոն հարցերով ենթահանձնաժողովը խիստ բացասական որոշում էր կայացրել «Զվարթնոց» օդանավակայանի թիվ 1 շենքի քանդման առաջարկության վերաբերյալ:
Շինությունը քանդելուն դեմ է նաև Երևանի քաղաքապետարանին կից քաղաքաշինական խորհուրդը, իսկ Հանրային Խորհրդում օրերս տեղի ունեցած քննարկման ժամանակ էլ ճարտարապետները միաձայն կարծիք հայտնեցին, որ շենքը հայ և համաշխարհային ճարտարապետության մեջ մեծ արժեք ունի և չի կարելի քանդել:
19:00 17/06/2019 Իտալացի Ջորջ Քլունին ձերբակալվել է 15:57 17/06/2019 Իսկ հրդեհը վառած տեղն է վառում 18:52 17/06/2019 Ն. Սամսոնյան. Պահանջում ենք Արմեն Սարգսյանը ցույց տա այն, ինչ ցույց է տվել Նիկոլ Փաշինյանին 17:29 17/06/2019 Բացահայտվել է Ազգային պատկերասրահից գեղանկարների հափշտակության դեպքը. ԱԱԾ 17:00 17/06/2019 «Խորհրդանշական բողոքի ակցիա»՝ նախագահի նստավայրի դիմաց